มหาศึกคนชนเทพ

มหาศึกคนชนเทพ (ญี่ปุ่น|終末のワルキューレ|Shūmatsu no Warukyūre
แปลว่า "วัลคีรีแห่งจุดจบ") เป็นซีรีส์มังงะญี่ปุ่น เขียนเรื่องโดยชินยะ อูเมมูระและทากูมิ ฟูกูอิ วาดภาพโดยอาจิจิกะ เริ่มตีพิมพ์ในนิตยสาร คอมิกซีนอนรายเดือน นิตยสารการ์ตูนแนวเซเน็งของสำนักพิมพ์โคอามิกซ์ (ก่อนหน้านี้ตีพิมพ์โดยสำนักพิมพ์โทกูมะโชเต็ง) เมื่อเดือนพฤศจิกายน พ.ศ. 2560 ได้รับการดัดแปลงเป็นซีรีส์อนิเมะโทรทัศน์โดยสตูดิโอกราฟินิกา ฉายทางเน็ตฟลิกซ์ในเดือนมิถุนายน พ.ศ. 2564 ฤดูกาลที่สองผลิตโดยสตูดิโอกราฟินิกาและยูเมตะคอมพานี ฉายในเดือนมกราคม พ.ศ. 2566

**เนื้อเรื่อง**
ทุก ๆ 1,000 ปี สภาของเทพเจ้าจะร่วมประชุมเพื่อตัดสินชะตากรรมของมนุษยชาติ หลังจาก 7,000 ปีของประวัติศาสตร์ของมนุษยชาติ เหล่าเทพตัดสินร่วมกันว่ามนุษย์นั้นเกินเยียวยาและจำต้องสูญพันธุ์ แต่เทพธิดาวัลคีรี (วัลกือริยา) ชื่อบรุนฮิลด์ (บรึนฮิลเดอ) ได้เสนอให้มนุษยชาติมีโอกาสสุดท้ายในการพิสูจน์คุณค่า เหล่าเทพจึงมีมติเห็นชอบให้จัดศึกแร็กนาร็อก ซึ่งเป็นการประลองตัวต่อตัวระหว่างมนุษย์ที่มีชื่อเสียง 13 คนในประวัติศาสตร์กับเทพที่ทรงมหิทธานุภาพ 13 องค์ ที่จะต้องต่อสู้โดยตัดสินผลด้วยความตาย  มนุษยชาติจะได้รับการละเว้นโทษทัณฑ์ถ้าได้รับชัยชนะ 7 ครั้งในการประลอง เพื่อให้การต่อสู้มีความเท่าเทียมกัน ตัวแทนมนุษย์แต่ละคนจะได้รับการช่วยเหลือจากเทพธิดาวัลคีรีที่จำแลงกายเป็นอาวุธทรงพลังที่เข้ากับรูปแบบการต่อสู้ของแต่ละคน เรียกว่า "เวลุนด์" แต่ก็แลกด้วยความเสี่ยงที่ต้องสละชีพถ้าผู้ใช้ถูกสังหาร

**ตัวละคร**

**รูปแบบต่าง ๆ**

**มังงะ**
มหาศึกคนชนเทพ เขียนโดยชินยะ อูเมมูระและทากูมิ ฟูกูอิ วาดภาพโดยอาจิจิกะ เริ่มตีพิมพ์ในนิตสาร  คอมิกซีนอนรายเดือน นิตยสารการ์ตูนแนวเซเน็งของสำนักพิมพ์ โคอามิกซ์ (ก่อนหน้านี้ตีพิมพ์โดยสำนักพิมพ์โทกูมะโชเต็ง) เมื่อวันที่ 25 พฤศจิกายน พ.ศ. 2560 ได้รับการรวบรวมเป็นหนังสือการ์ตูนรวมเล่ม (ทังโกบง) เล่มแรกวางจำหน่ายเมื่อวันที่ 19 พฤษภาคม พ.ศ. 2561  ปัจจุบันวางจำหน่ายถึงเล่มที่ 9 เมื่อวันที่ 19 ธันวาคม พ.ศ. 2563
มังงะภาคแยกชื่อเรื่องว่า มหาศึกคนชนเทพ กรุตำนาน ลิโป้ขุนพลผงาดฟ้า (Shūmatsu no Warukyūre: Ryo Fu Hō Sen Hishōden) เริ่มตีพิมพ์ในนิตยสาร  คอมิกซีนอนรายเดือน เมื่อวันที่ 25 ตุลาคม พ.ศ. 2562  ได้รับการรวบรวมเป็นหนังสือการ์ตูนรวมเล่ม (ทังโกบง) เล่มแรกวางจำหน่ายเมื่อวันที่ 20 เมษายน พ.ศ. 2563 ปัจจุบันวางจำหน่ายถึงเล่มที่ 3 เมื่อวันที่ 19 ธันวาคม พ.ศ. 2563

**หนังสือการ์ตูน**

**= มหาศึกคนชนเทพ =**

**= มหาศึกคนชนเทพ กรุตำนาน ลิโป้ขุนพลผงาดฟ้า =**

**= Kitan: Jack the Ripper no Jikenbo =**

**= Kinden: Kamigami no Apocalypse =**

**อนิเมะ**
ในเดือนธันวาคม พ.ศ. 2563 ได้มีการประกาศว่ามหาศึกคนชนเทพจะได้รับการดัดแปลงเป็นซีรีส์อนิเมะโทรทัศน์ อำนวยการผลิตโดยวอร์เนอร์บราเธอส์ ประเทศญี่ปุ่น และสร้างโดยสตูดิโอกราฟินิกา อนิเมะจะกำกับโดยมาซาโอะ โอกูโบะ เขียนบทโดยคาซูยูกิ ฟูเดยูกิ ออกแบบตัวละครโดยมาซากิ ไซโต รับผิดชอบดนตรีประกอบโดย ยาซูฮารุ ทากานาชิ ถือครองลิขสิทธิ์เผยแพร่โดยเน็ตฟลิกซ์ เผยแพร่เมื่อวันที่ 17 มิถุนายน พ.ศ. 2564 ทางบริการสตรีมมิงของเน็ตฟลิกซ์ เพลงเปิดคือเพลง "คามิงามิ" (KAMIGAMI-神噛-) ขับร้องโดยวงแมกซิมัมเดอะฮอร์โมน เพลงปิดคือเพลง "ฟูกาฮิ" ขับร้องโดยวง SymaG

**รายชื่อตอน**

**= ฤดูกาลที่ 1 (2564) =**

**= ฤดูกาลที่ 2 (2566) =**

**= ฤดูกาลที่ 3 () =**

**อ้างอิง**

**แหล่งข้อมูลอื่น**
  เว็บไซต์ทางการที่ Manga Hot -  เว็บไซต์ทางการที่ Monthly Comic Zenon -  เว็บไซต์ทางการของอนิเมะ - id=81281579

หมวดหมู่:มังงะที่ตีพิมพ์ในปี พ.ศ. 2560
หมวดหมู่:มังงะที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2565
หมวดหมู่:มังงะที่ตีพิมพ์ในปี พ.ศ. 2567
หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะโอเอ็นเอในปี พ.ศ. 2564
หมวดหมู่:ข้อโต้เถียงในการ์ตูนญี่ปุ่น
หมวดหมู่:อนิเมะดาร์กแฟนตาชีและมังงะ
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นแนวศิลปะการต่อสู้
หมวดหมู่:อนิเมะออริจินอลของเน็ตฟลิกซ์
หมวดหมู่:ผลงานต้นฉบับภาษาญี่ปุ่นของเน็ตฟลิกซ์
หมวดหมู่:รายการโทรทัศน์ภาษาญี่ปุ่น
หมวดหมู่:ฟีนิกซ์ (สำนักพิมพ์)